
I 

Alcătuirea noului curent slavo-grecesc 

In Tara-Romaneasca 

In veacul al XV-lea, si mai ales in a doua jumătate a lui, principatul muntean 
decade in toate privinţele, deci si in privinţa bisericeasca. Supt Domni cari se schimba 
rapede, se strecoară cârmuiri sufleteşti fara nicio insemnatate, care nu lasă totdeauna 
măcar numele ierarhilor. In putinele documente din acest timp abia daca se pomeneşte 
numele lui Macarie, Mitropolitul lui Radu-cel-Frumos, si al Mitropolitului lui Basarab- 
cel-Tanar, iarasi Mcarie, care se intampina intr'un act din 23 Mart 1482. Un Iosif s'ar mai 
intalni in documente si condici la 1465, după Lesviodax, un cercetător al lor, care 
inseamna pe un Macarie la 1442 si pe celalt numai in 1483. 

In sfârşit, Mitropolitul Teodor figurează inainte de c. 1510, in pomelnicul cel mai 
bun si sigur al Mitropoliei din Targoviste. 

O schimbare trebuia sa se facă pentru a ridica aceastalalta Biserica romaneasca la 
insemnatatea pe care o avusese in anii inceputurilor. Putinţa unui curent de regenerare 
plecat din mijlocul chiar al clerului muntean era inlaturata. O inraurira invietoare trebuia 
sa vie deci de peste hotare. 

La sfărâmarea definitiva a Statului sârbesc, unele elemente dintre clerici si 
fruntaşi au trebuit sa treacă fireşte la noi, pe când alţii, mai insemnati, se adăpostiră in 
Ungaria, pe pământurile dobândite aici de Brancovicesti, ultimul neam care a stăpânit la 
Sârbi. împotriva Turcilor lupta astfel cu Vlad Tepes, in calitatea lui de căpitan al oştilor 
prădalnice ungureşti, un Despot Vuc, zis Zmeul, si neamul puternic al Iacsicilor. 

Radu-cel-Mare, Domn bogat si evlavios, care pe la inceputul veacului al XVI-lea 
stapinia principatul muntean, trebuia sa caute a se folosi de clericii sârbi pe cari 
nenorocirile terii lor ii aruncaseră in lumea larga. Radu era fiul unui om care, inainte de a 
lua puterea, la bătrâneţe inaintate, fusese călugăr mulţi ani de zile, de aceia si ca Domn e 
cunoscut supt numele de Vlad Călugărul; Vlad-Voda clădi doua mănăstiri, pe când 
inaintasii lui mai apropiaţi n'au lăsat niciuna, căci de la Radu-cel-Frumos n'a rămas decât 
amintirea mănăstirii Tanganul, astăzi inlocuita printr'o biserica de sat. De la fostul 
Călugăr, al cărui gând rămăsese indreptat către Dumnezeu, avem mănăstirea 
Glavaciocului, in care a fost si ingropat-, mănăstirea e prefăcuta de Constantin 
Brancoveanu-, si schitul Babele, care nu se mai păstrează. Cea d'intaiu ramase 
neisprăvita, si nici Radu-Voda, ocupat aiurea, n'a putut s'o acopere cu chipuri de sfinţi, 
lasand aceasta grija lui Neagoe Basarab si lui Radu Paisie, ceilalţi doi din şirul 



Voevozilor evlaviosi inainte de toate ai Terii-Romanesti, călugări sau fii si ucenici de 
călugări. La schitul babele, mântuit in 1492-3, se pomenesc, pe langa numele Voevodului 
ctitor si al egumenului Visarion, si acela al lui Radu si al unui frate, necunoscut de aiurea, 
al acestuia, Mircea, precum si numele Mitropolitului Ungrovlahiei Ilarion, care nu se mai 
intampina aiurea. Si la mănăstirea Govora, de peste Olt, umil schit de lemn, Radu-cel- 
Mare e pomenit ca inoitor, de inscripţia mai târzie, de la Constantin Brancoveanu, si 
meşterii Brancoveanului l-au si zugrăvit pe ziduri: incununat, in haina de brocard roşu si 
verde, cu blana de samur, guler răsfrânt, cu mărgăritare cusute pe mâneci, cu lungi bucle 
de par făcute cu drotul si cu acei coturni roşii cari amintesc datina imparateasca bizantina; 
Doamna Cătălina, purtând pe frunte un val alb vărgat ce-i cade pe umeri, se vede langa 
soţul ei. Inca de pe timpul lui Radu, miile de aspri din Visteria munteneasca incepusera a 
calatori la locurile de inchinaciune ale Sfantului-Munte Athos, alegandu-se mănăstirea 
ruseasca, slavona, Rhosikon, precum si acea a Sf. Ilie si Filoteu. 

Fiul maicei Epraxia si al lui Vlad Călugărul, al podagrosului care străbătea tara in 
caruta, stre a imparti dreptatea din cel mai curat izvor al ei, trebuia sa se deosebească, si 
el , mai ales prin evlavie. A făcut, la rândul lui, un sfanţ lacas, dar numai unul, asupra 
căruia a grămădit toata bogăţia ce-i stătea la indemana. Pe un deal, de-asupra Targovistii 
si cursului Ialomitei, in mijlocul viilor domneşti, el inalta, inlocuind o veche bisericuţa, 
ce fiinţa inca la 1431, o strălucita clădire intr'un stil nou, deosebit de al innaintasilor. Un 
pătrat de marmura alba, scumpa, adusa foarte de departe; doua turnuri mari in fata, de- 
asupra pronaosului, un mai mare turn in fund; firide, in doua rânduri, ca la bisericile lui 
Ştefan- Vodă, si linii in relief, care le deosebesc, incingand biserica; roate săpate in piatra 
in locul discurilor de smalţ obinuite'n moldova; arabescuri de sculptura migăloasa, 
gingaşa, pe linia ultima a frontonului rotunzit sus, precum si pe basa turnurilor, in sfârşit 
in jurul ferestrelor si pe cele doua registre cu inscripţie la dreapta si la stânga uşii de 
intrare, care se deschide chiar in paretele frontonului. Spirit răsăritean din minunatele 
biserici bizantine si bizantino-armenesti, săpate ca o horbota, si spirit apusean, venetian, 
spirit al Renaşterii, cu liniile arhitectonice simple si armonioase, cu frumoasele slove 
rotunde, intiparesc aceasta biserica măreaţa cu un caracter particular. 

Inscripţia din 1501 a lăcaşului lucrat timp de doi ani de zile, pentru a fi impodobit 
"cu toate bunătăţile si cu mari frumuseţe",- afara de zugrăveala, care ramase pe sama lui 
Neagoe-Voda-, are o stisare bogata, mai grea decât in bisericile lui Ştefan, care, in toate 
ctitoriile sale, afara de a Neamţului, spunea laconic numele intemeietorului, hramul 
bisericii si veleatul. Inca de atunci inraurirea literara a bisericii sârbeşti incepea sa se 
simtă. 



